મગફળી પણ સારી છે. તેમાં પ્રૉટીન, ચરબી, ખનીજ તત્ત્વો, ફાઇબર, કાર્બૉહાઇડ્રેટ, કેલ્શિયમ વગેરે રહેલાં હોય છે. તમારા ખોરાકમાં લીલા શાકભાજી જરૂર ખાવ. શિયાળામાં શાકભાજી સરળતાથી ઉપલબ્ધ હોય છે અને સસ્તાં પણ હોય છે. તો શા માટે શાકભાજી ન ખાવાં? શાક શરીરની પ્રતિરોધક ક્ષમતા વધારે છે અને બીજા બધા ગુણની સાથે ગરમી પણ આપે છે. આ ઉપરાંત મેથી, ગાજર, બીટ, પાલક, તાંદળિયા, લસણ, મૂળા, અડદની દાળ વગેરે પણ ભરપૂર ખાવી જોઈએ. જોકે આની સાથે આ દિવસોમાં રસીલાં ફળોનું સેવન ન કરો. સંતરા, મોસંબી તમારા શરીરને ઠંડક આપે છે. તેના કારણે તમને શરદી કે ઉધરસ થવાની સમસ્યા થઈ શકે છે.